Document ID: 31997R0890

KOMISSION ASETUS (EY) N:o 890/97,
annettu 15 päivänä toukokuuta 1997,
Turkista peräisin olevien tiettyjen tavaroiden yhteisötariffikiintiön avaamisesta (1996)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) 7 artiklan 2 kohdan,
sekä katsoo, että
EY:n ja Turkin assosiointineuvoston tekemässä päätöksessä (2) vahvistetaan kaupan kehityksen edistämiseksi tulliliiton tavoitteiden mukaisesti vuosittaisia arvokiintiöitä, jotka koskevat yhteisön osalta tiettyjä makaronivalmisteita ja Turkin osalta tiettyjä jalostettuja maataloustuotteita, jotka kuuluvat yhdistetyn nimikkeistön 19 ryhmään,
komission asetuksen (EY) N:o 1460/96 (3) 10 artiklassa säädetään asetuksen (EY) N:o 3448/93 7 artiklassa tarkoitettujen tariffikiintiöiden hallinnointitavasta, ja
tässä asetuksessa säädetyt toimenpiteet ovat perustamissopimuksen liitteeseen II kuulumattomien valmistettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä annettu yhteisötariffikiintiö avataan 1 päivästä marraskuuta 31 päivään joulukuuta 1996.
2 artikla
Edellä 1 artiklassa tarkoitettua yhteisötariffikiintiötä hallinnoidaan asetuksen (EY) N:o 1460/96 10 artiklassa annettujen säännösten mukaisesti.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä marraskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1997.

Labels: 3
17
18